b"\n_START_ARTICLE_\nSylvanus Albert Reed\n_START_SECTION_\nTidlig liv og karriere\n_START_PARAGRAPH_\nReed ble uteksaminert fra Columbia University i 1874. Han arbeidet som ingeni\xc3\xb8r og spesialist p\xc3\xa5 elektriske signalanlegg for jernbaner frem til han ble pensjonist i 1912.\n_START_SECTION_\nSenere karriere\n_START_PARAGRAPH_\nI 1915 eksperimenterte Reed med metallpropeller, og brukte en 10 hk elektromotor som drev propellene opp til 19\xc2\xa0000 omdreininger i minuttet. Han forsket p\xc3\xa5 propellenes form og materialer som kunne st\xc3\xa5 i mot hastigheter opp til 1,35 Mach. I 1920 oppfordret det lokale politiet ham til \xc3\xa5 flytte virksomheten fra sitt loft til et lokale n\xc3\xa6r Curtiss' flyfabrikk i Garden City. Han oppfant \xc2\xabReed Metal Propeller\xc2\xbb, og i august 1921 testet han den p\xc3\xa5 et Curtiss K-6 Standard-fly. Det var utviklet for bruk i PW-8 med Curtiss D-12 Hawk-motor. I 1925 ble han tildelt Collier-trof\xc3\xa9et for dette, \xc2\xabfor development of the Reed Aeronautic Propeller\xc2\xbb. I desember 1934 donerte Reed midler til en pris som skulle forvaltes av Institute of Aeronautical Sciences til vinneren av \xc2\xabExperimental or theoretical investigations [that] have a beneficial influence on the development of practical aeronautics\xc2\xbb._NEWLINE_I 1881 ble han livsvarig medlem av Rhode Islands nordamerikanske broderskap. Reed d\xc3\xb8de i 1935."